স্টাফ রিপোর্টার ॥ বানিয়াচং উপজেলা সদরের লামাপাড়া গ্রামে পুর্ব বিরোধের জের ধরে দুই দল লোকের সংঘর্ষে মহিলাসহ ১৫ জন আহত হয়েছে। সংঘর্ষ চলাকালে দোকানপাট ও বাড়িঘর ভাংচুর হয়েছে। গতকাল বৃহস্পতিবার বিকাল থেকে সন্ধ্যা পর্যন্ত দফায় দফায় সংঘর্ষ হয়। আহত সুত্রে জানা যায়, ওই গ্রামের মালিক আখঞ্জির সাথে জাহেদ আলীর জমিজমা নিয়ে বিরোধ চলছিল। এ বিরোধের জের ধরে গতকাল ওই সময় উভয়পক্ষের লোকজন দেশীয় অস্ত্র নিয়ে সংঘর্ষে জড়িয়ে পড়ে। গুরুতর আহত অবস্থায় মালিক আখঞ্জি (৭০), জিয়াউল আখঞ্জি (২০), জমির আখঞ্জি (২৫), কাওছার আখঞ্জি (১৮), তারেক আখঞ্জি (২২) ও সায়েদ মিয়া (৩০) কে হবিগঞ্জ সদর হাসপাতালে ভর্তি করা হয়। অপর আহতদের বানিয়াচং উপজেলা স্বাস্থ্য কমপেলক্সে চিকিৎসা দেয়া হয়েছে। এ ঘটনায় এলাকায় আতংক বিরাজ ...